Han meldte seg frivillig til tjeneste i andre verdenskrig og ble i 1940 tatt til fange av tyskerne. Dette medførte at han ikke var til stede under avstemningen i parlamentet 10. juli 1940 om oppløsningen av Den tredje franske republikk. Hans status som frontkjemper i første verdenskrig gjorde at han ble sluppet fri, og han tok deretter straks kontakt med den franske motstandsbevegelse. Marie ble på nytt tatt til fange og satt i perioden 1943 til 1944 i Buchenwald konsentrasjonsleir.